Որ ասում եմ` մեզ խաբել են, կարող ենք ասել` մեզ խաբել է Ուոլսթրիթը, նրա քարոզիչները: «Հոլիվուդը» համաշխարհային խաբեության կենտրոնն է: Իհարկե, այնտեղ հիանալի ֆիլմեր էլ են արվում, բայց մատուցվող մարդու իդեալը Շվարցենեգերն է: Հնարավոր է` նա շատ լավ մարդ է, բայց հանդես է գալիս մի խայտառակ կեցվածքով, որ բոլոր ֆիլմերում ջարդում-փշրում է իր հակառակորդներին, վերջում անպայման հսկայական գումարով պայուսակ կա, ինքն էլ երկու շիկահեր տիկնանց հետ մի հոյակապ մեքենայով գնում է զվարճանքների կենտրոն: Սա մարդու վախճանն է: Սա ողբերգություն է, և սա է այսօրվա ճգնաժամի խարհրդանիշը: